ฉลุย! ตลท.รับหลักทรัพย์ทรัสต์ AIMIRT เข้าเทรด SET วันพรุ่งนี้
ฉลุย! ตลท.รับหลักทรัพย์ทรัสต์ AIMIRT เข้าเทรด SET วันพรุ่งนี้(9 ม.ค.) โดยมีจำนวนหน่วย 155 ล้านหน่วย พาร์ 10 บาท/หน่วย ราคาเสนอขาย 10 บาท/หน่วย
8 ม.ค. 2561

ตลาดหลักทรัพย์แห่งประเทศไทย (ตลท.) เปิดเผยว่า  รับหลักทรัพย์ประเภท ทรัสต์เพื่อการลงทุนในอสังหาริมทรัพย์ (REIT) ชื่อกองทรัสต์ ทรัสต์เพื่อการลงทุนในอสังหาริมทรัพย์และสิทธิการเช่าอสังหาริมทรัพย์ เอไอเอ็ม อินดัสเทรียล โกรท ใช้ชื่อย่อว่า AIMIRT เข้าซื้อขายในหมวดอุตสาหกรรม กองทุนรวมอสังหาริมทรัพย์และกองทรัสต์เพื่อการลงทุนในอสังหาริมทรัพย์ กลุ่มอุตสาหกรรม อสังหาริมทรัพย์และก่อสร้าง ใน SET กำหนดวันเริ่มซื้อขาย 9 ม.ค.61 โดยมีจำนวนหน่วย 155 ล้านหน่วย พาร์ 10 บาท/หน่วย ราคาเสนอขาย 10 บาท/หน่วย
สำหรับ AIMIRT ลงทุนในกรรมสิทธิ์อสังหาริมทรัพย์และสังหาริมทรัพย์ของกลุ่มบมจ.เจดับเบิ้ลยูดี อินโฟโลจิสติกส์ (JWD) ซึ่งประกอบด้วยอาคารคลังห้องเย็นจำนวน 3 อาคาร และคลังสินค้าเอกสารจำนวน 1 อาคาร และกรรมสิทธิ์อสังหาริมทรัพย์และสังหาริมทรัพย์ของกลุ่ม TIP ซึ่งประกอบไปด้วยอาคารคลังสินค้าของกลุ่มบริษัท ทิพย์โฮลดิ้ง จำกัด (TIP) จำนวน 5 อาคาร แบ่งเป็น 5 ยูนิต จากโครงการทิพย์ 7 โดยมีบริษัท เอไอเอ็ม รีท แมนเนจเม้นท์ จำกัด เป็นผู้จัดการกองทรัสต์ และมีบลจ.ไทยพาณิชย์ เป็นทรัสตี ขณะที่บริษัท งานสมบูรณ์ จำกัด เป็นผู้บริหารอสังหาริมทรัพย์